Poolfinalistide esimesest  portsjonist mulle meeldisid Julia ja Mariann, ja mul on väga kahju, et Juliat kõrgemale positsioonile ei valitud, kuna minu arvates ta laulis ikka väga vabalt ja punnitamata, ning hääl voolas ja voogas kenasti. Täna hommikul neid mõlemaid guugeldades avastasin muidugi, et mõlemil on juba selja taga ka omajagu eelnevaid avalikkusessepürgimisi, Julial näiteks mingi ajalehe missikonkursil osalemine ja Mariannil (lisaks ilmselt koolis hullult aktivist olemisele) ka muusikalis "Fame" osalemine ja vähemalt ühe lauluvõistluse äravõitmine. Julia puhul hämmastas mind tema lingvistiline võimekus - huvitav kui paljude keelte kõnelemise-mõistmisega ta nagu hakkama saab kõik kokku :? Keeleliselt väga andekas tüdruk - ja laulab ka väga hästi. Nukuteatri-voorus paistis muidugi pabistavat üsna palju :). Mariann on selline vaikse tagasihoidliku tüübina tunduv, kellel aga malbe pealispinna all on ilmselt VÄGA karastatud terasest karkass. Tema tahtejõu kõrval on vist teemant ka väga pehme materjal :).